એક પ્રખર આંબેડકરવાદી તરીકેની ઓળખ ધરાવતા ડો. પ્રિયદર્શી ગણેશભાઇ જ્યોતિકરનો જન્મ 24-06-1937 ના રોજ એક ગરીબ મિલ મજુર કુટુંબમાં થયેલો. 1962માં અર્થશાસ્ત્ર અને રાજનિતિના વિષયમાં MA કર્યા બાદ 1964માં LLB નુ શિક્ષણ પુરુ કરી તેઓ 1967માં નોકરીમાં જોડાયા જ્યાં 1983 સુધી ગુજરાતની વિવિધ કોલેજોમાં ઇતિહાસના લેકચરર તરીકે અને ત્યારબાદ 1995 સુધી ગાંધીનગર ખાતે ગવર્મેન્ટ આર્ટસ કોલેજના ઇતિહાસ વિભાગના ડિન તરીકે કાર્યરત રહ્યા. નોકરી દરમીયાન 1989માં સરદાર પટેલ યુનિવર્સીટી, આણંદથી �ગુજરાતની આંબેડકરી ચળવળોનો ઇતિહાસઃ 1920-1970� વિષયમાં ડોક્ટરેટ (PH.D.) થયા. 1952ના અભ્યાસકાળથી જ તેઓ આંબેડકર ચળવળના સક્રિય કાર્યકર્તા રહેલા. 1955-1958 દરમીયાન અખીલ ભારત અનુસુચિત જાતિ વિધાર્થી સંઘના પ્રમુખ તરીકે; 1957 થી મહા બોધી આંબેડકર મિશનના સ્થાપક અને મહામંત્રી તરીકે; 1962-1966 દરમિયાન Depressed Class Graduates Association ના સંસ્થાપક અને કન્વિનર તરીકે; 1984-1990 દરમીયાન SC એડિટર્સ એસોશીએશનના મહામંત્રી તરીકે; 1957-1980 દરમીયાન આંબેડકરવાદી વિચારધારાને વળેલા સામાયિક �જ્યોતિ� ના તંત્રી તરીકે; 1980-1985 દરમીયાન ગુજરાત સરકાર કોલેજ પ્રાધ્યાપક એસોશીયેશનના કમીટિ મેમ્બર તરીકે; 1991-1993 દરમીયાન ડૉ. આંબેડકર સ્થાપીત રીપબ્લીકન પાર્ટી ઓફ ઇન્ડિયાના ઉપ-પ્રમુખ તરીકે તથા ગુજરાત ઇતિહાસ પરીષદ, તિબેટ ફ્રેન્ડશિપ સોસાયટી વગેરે જેવી સંસ્થાઓના આજીવન સભ્ય અને હોદ્દેદાર તરીકે તેઓ સેવારત છે. 1974માં જાપાનમાં 21મા વિશ્વ શાંતિ અધિવેશનમાં ભારતનુ પ્રતિનિધિત્વ કરેલુ તેમજ 1978માં બૌધ્ધ વિશ્વ શાંતિ અધિવેશનમાં ભાગ લેવા શ્રીલંકાના પ્રવાસે પણ તેઓ જઇ આવ્યા. ગુજરાતી સાથે અંગ્રેજી, હિંદિ, મરાઠી, સંસ્કૄત્ત � પ્રાકૃત્ત ભાષાઓમાં પ્રભુત્વ હોવાથી �બાબાસાહેબ આંબેડકર� (હિંદિમાંથી ગુજરાતીમાં); �કોનો ધર્મ સાચો?� (હિંદિમાંથી ગુજરાતીમાં); �સાચો માર્ગ� (હિંદિમાંથી ગુજરાતીમાં) વગેરે જેવા આંબેડકર અંગેના ઘણા પુસ્તકો, લખાણો અને વક્તવ્યોનુ ગુજરાતીમાં ભાષાંતર અને સંકલન કરી સરકાર અને સમાજને ભેટ ધરવાનો શ્રેય તેમને જાય છે. ગુજરાત રાજ્ય યુનિ., ગ્રંથ નિર્માણ બોર્ડ દ્વારા 1997માં પ્રકાશીત (ત્રીજી આવૃત્તિ) �અર્શ દ્રષ્ટા ડૉ. બાબાસાહેબ આંબેડકર�; ડો બાબાસાહેબ આંબેડકર જન્મ શતાબ્દી ઉજવણી સમિતિ, ગુજરાત યુનિવર્સિટી દ્રારા 1991માં પ્રકાશીત �ગુજરાતની આંબેડકરી ચળવળોનો ઇતિહાસઃ 1920-1970�; શિક્ષણ વિભાગ, ગુજરાત સરકાર, ગાંધીનગર દ્વારા 1995માં પ્રકાશીત અને રુપિયા 25000 થી પુરસ્કૃત્ત �ડૉ. બાબાસાહેબ આંબેડકર જીવન ચરીત્ર� વગેરે જેવા દુર્લભ પુસ્તકોના તેઓ લેખક છે. આ ઉપરાંત અસંખ્ય સંશોધન પત્રો, સેમિનારો, રેડિયો � ટેલિવિઝન કાર્યક્રમોની ચર્ચાઓમાં તેઓએ ભાગ લિધેલો છે. તેઓના આજીવન સેવાકાર્યો અને સાહિત્ય ક્ષેત્રે રહેલ નોંધપાત્ર યોગદાન માટે થઇ આંબેડકર જન્મ શતાબ્દી ઉજવણી સમિતિ � લંડન દ્વારા તેઓને 14-04-1989 ના રોજ �ભીમ રત્ન એવોર્ડ� થી સન્માનિત કરવામાં આવેલ. ગુજરાત સરકારે 1998 માં રુપિયા 1 લાખના ઇનામ સાથે "ડો. આંબેડકર એવોર્ડ" થી તેમને નવાજેલા. દલિત અધિકાર સંઘ અને અન્ય અસંખ્ય સંસ્થાઓ દ્વારા પણ તેઓને સન્માનીત કરવામાં આવેલા છે. આજે પણ 77 વર્ષની ઉમરે તેઓ દલિત ઉત્થાન પ્રવૃત્તિઓમાં અને સાહિત્ય લેખન કાર્યોમાં ડુબેલા રહે છે અને સમાજને કશું નવુને નવુ આપવા પ્રયત્નશીલ છે.